Publication: Magyar Közlöny
Issue: MK-1998-96 (Year: 1998, Number: 96)
Era: 1990-2004
Section: a 49/1998. (X. 28.) BM rendelethez
Paragraph Index: 176

2. § Az 1. § szerinti támogatás igénybevételének feltétele, hogy a termelő vagy az integrátor — élelmezési célú búza garantált áron történő felvásárlása esetében az 1. számú melléklet, — takarmánykukorica garantált áron történő felvásárlása esetében a 2. számú melléklet, — a búza intervenciós felvásárlása esetében a 3. számú melléklet, — az árpa, a rozs vagy a triticálé intervenciós felvásárlása esetében a 4. számú melléklet szerinti nyilatkozatot legkésőbb a rendelet hatálybalépését követő tizenöt napon belül az illetékes megyei (fővárosi) földművelésügyi hivatalhoz (a továbbiakban: földművelésügyi hivatal) benyújtsa. A nyilatkozathoz egyidejűleg mellékelni kell a földművelésügyi hivatal által korábban kiállított igazolás eredeti példányát.

Source: https://magyarkozlony.hu/hivatalos-lapok/9503d048cc42402a0744b7c2c3d08fa4dbe72820/dokumentumok/05562ee69de6f779ef6ae250498a1fbd6ec7b5f4/letoltes